Komîsyonê Cinîyan ê Komeleya Heqanê Merdiman (ÎHD) ê Îzmîrî netîceya raporê 'Binpaykerdişê heqanê cinîyan' ê 6 mengan eşkera kerd. Rapor serê şaristananê Ege Afyon, Balikesîr, Mûgla, Manîsa, Ûşak, Isparta, Denîzlî, Kutahya û Îzmîrî bi.
Endama Komîsyonê Cinîyan ê ÎHDyî Cemîle Karakayayî rapor wend û da zanayene ke zîndanan de teda û kerdişê xerabî yê vera tepişteyan zêdîyenê.
Goreyê raporî nê 6 mengan de Ege de 202 reyî heqê cinîyan ameyî binpaykerdene ke nînan ra tayî wina yê:
-21 cinîyî raştê şîdet, derb û birîndarkerdişî ameyî.
-6 cinîyî raştê hêrişê cînsîyî, tacîz û tecawuzî ameyî.
-32 cinîyî ameyî kiştene.
-2 reyî cînayetanê cinîyan de kêmkerdişê ceza, bêceza verdayîş
-8 hêrişê cînsîyî
-2 destbendkerdiş, teqîb û tehqîqat
-3 nezaret de derb, cigêrayîşo rût
-2 nezaret de kelemçeyo ters
-3 nezaret de kerdişo xerab û îşkence
-9 tehdît, şantaj, rehîngirewtiş
-52 mergê şikdarî
-3 cînayetê transî
-3 vînîbîyayîşî
-5 hetê hêzanê asayîşî ra tehdît û teqîb
-1 cezaya vera xopawitişî
-4 ferzkerdişê fuhuşî
-1 medyaya dîjîtale de sûcê vera cinîyan
-7 tacîz
-Xîretêkê seba kiştişê cinîyan
-1 xîretê xokiştişî
-1 zîndan de tehqîqatê dîsîplînî
-5 cinîyê tepişteyî pê sebebanê keyfîyan vera nêdîyayî
-Zîndanan de aktîvîteyî yenê astengkerdene, koxûşê karantîna qîm nêkenê, koxûşî qerebalix ê, hûmara kitaban yena astengkerdene û dest nîyeno kovaran ser.''
